[..]

**25. Par līdzfinansējuma apmēru Kuldīgas novada pašvaldības profesionālās ievirzes izglītības iestādē “Kuldīgas novada Sporta skola”**

*Ziņo I. Astaševska*

*Izsakās A. Kimbors, D. Kalniņa, Ē. Pucens*

Izskatot Kuldīgas novada Sporta skolas 15.07.2025. iesniegumu (reģistrēts ar Nr. KNP/2.13/25/2783) ar lūgumu apstiprināt līdzfinansējumuprofesionālās ievirzes izglītības programmas apguvei Kuldīgas novada Sporta skolā, Kuldīgas novada dome konstatē:

1. Kuldīgas novada dome 26.09.2024. sēdē pieņēma lēmumu (protokols Nr. 13, p. 22.) “Par līdzfinansējuma apmēru Kuldīgas novada Sporta skolā”, apstiprinot līdzfinansējumu par izglītības ieguvi pašvaldības profesionālās ievirzes izglītības iestādē “Kuldīgas novada Sporta skola” 50,00 EUR par mācību-treniņu gadu, nosakot, ka maksājumi jāveic par 1. mācību pusgadu 25,00 EUR apmērā līdz 31.10.2024., bet par 2. pusgadu – 25,00 EUR apmērā līdz 28.02.2025.
2. Kuldīgas novada pašvaldībā 15.07.2025. saņemtajā Kuldīgas novada Sporta skolas iesniegumā tiek lūgts apstiprināt jaunu līdzfinansējuma summu un maksājumu kārtību 2025./2026. mācību gadā, t.i., 80,00 EUR apmērā par profesionālās ievirzes izglītības programmas apguvi Kuldīgas novada Sporta skolā, jo saskaņā ar Kuldīgas novada saistošo noteikumu Nr. KNP/2022/8 “Par līdzfinansējuma samaksas kārtību profesionālās ievirzes izglītības programmu apguvei Kuldīgas novada pašvaldības izglītības iestādēs” 3. punktu līdzfinansējuma apmēru nosaka dome.

Pamatojoties uz iepriekš minēto un saskaņā ar Pašvaldību likuma 10. panta pirmās daļas 21. punktu, Izglītības likuma 12. panta 2.1 daļu, 60. panta septīto daļu un Kuldīgas novada saistošo noteikumu Nr. KNP/2022/8 “Par līdzfinansējuma samaksas kārtību profesionālās ievirzes izglītības programmu apguvei Kuldīgas novada pašvaldības izglītības iestādēs” 3. punktu, atklāti balsojot ar 12 balsīm „par” *(I. Astaševska, A. Roberts, B. Mikāla, M. Mednieks, D. Mellere, A. Zvejniece, A. Grīnberga, D. Kalniņa, Ē. Pucens, R. Valters, R. Ernsons, R. Karloviča),* „pret” nav, „atturas” nav, *A. Kimbors balsojumā nepiedalās, pamatojoties uz likumu “Par interešu konflikta novēršanu valsts amatpersonu darbībā”,* Kuldīgas novada dome ***nolemj:***

1. Apstiprināt līdzfinansējumu par izglītības ieguvi Kuldīgas novada pašvaldības profesionālās ievirzes izglītības iestādē “Kuldīgas novada Sporta skola” 80,00 EUR (astoņdesmit *euro*, 00 centi) par profesionālās ievirzes izglītības programmas apguvi Kuldīgas novada Sporta skolā 2025./2026. mācību gadā, nosakot, ka maksājumi jāveic par 1. ceturksni – 20,00 EUR (divdesmit *euro*, 00 centi) apmērā līdz 2025. gada 31. oktobrim, par 2. ceturksni – 20,00 EUR (divdesmit *euro*, 00 centi) apmērā līdz 2025. gada 30. decembrim, par 3. ceturksni – 20,00 EUR (divdesmit *euro*, 00 centi) apmērā līdz 2026. gada 15. martam, par 4. ceturksni – 20,00 EUR (divdesmit *euro*, 00 centi) apmērā līdz 2026. gada 15. maijam.
2. Līdzfinansējuma iemaksas veikt saskaņā ar Kuldīgas novada saistošajiem noteikumiem Nr. KNP/2022/8 “Par līdzfinansējuma samaksas kārtību profesionālās ievirzes izglītības programmu apguvei Kuldīgas novada pašvaldības izglītības iestādēs”.

***Lēmums nosūtāms:*** Finanšu un ekonomikas nodaļai, Kuldīgas novada pašvaldības profesionālās ievirzes izglītības iestādei “Kuldīgas novada Sporta skola”, Izglītības pārvaldei.

[..]

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* L. Zīberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU